นิ้วก้อยหักถอดเฝือกแล้วยังงอไม่ได้1อาทิตแล้ว ดัดอยู่แต่ยังลงได้ครึ่งเดียวไม่สุด ไม่กล้าดัดเยอะกลัวหัก ดัดนิ้วได้มั้ยทีผลกับกระดูกที่หักมั้ย แล้วจะมฃใช้มั้ยจ้า
สวัสดีค่ะ กระดูกนิ้วมือโดยเฉพาะที่นิ้วก้อยนั้นจัดเป็นกระดูกขนาดเล็ก การดามหรือการรักษามักใช้เวลาสั้นกว่ากระดูกชิ้นใหญ่ๆในร่างกาย ศัลยแพทย์จะดูลักษณะและตำแหน่งที่หัก ว่าหักหรือเคลื่อนมากจนต้องเข้าไปผ่าตัดแก้ไขหรือไม่ ถ้าไม่ ส่วนใหญ่จะใช้วิธีดามเอาไว้ให้เข้าที่อยู่ประมาณ 2-4 อาทิตย์ หลังจากนั้นแพทย์จะทำการเอ็กซเรย์ซ้ำว่ากระดูกเริ่มมีการติดหรือเชื่อมกันหรือไม่โดยในขณะเข้าเฝือกควรอยู่นิ่งๆไม่ขยับเพื่อให้กระดูกกลับมาเชื่อมต่อกัน ดังนั้นพอเอาเฝือกออกช่วงแรกๆอาจจะยังมีกล้ามเนื้อติด ขยับได้ยากจากการไม่ได้ใช้งานอยู่ ควรค่อยๆฝึกยืดเหยียดกล้ามเนื้อและขยับข้อบริเวณนั้น หากแพทย์บอกว่าสามารถขยับได้แนะนำการทำกายบริหารโดยการขยับข้อที่ติดกันดีแล้วบ่อยๆ เพื่อให้ค่อยๆกลับมาใช้งานได้ตามปกติการดูแลตัวเองเบื้องต้น รับประทานยาแก้ปวด ยาแก้อักเสบได้หากปวดมาก และให้ใช้น้ำแข็งประคบได้หากมีอาการบวมเกิดขึ้น ใช้ผ้าพัน และทำกายบริหารดังที่กล่าวไป